Assalamualaikum rakan meutuah
Pujoe keu Allah saleum ulon bri
Dalam hikayat calitra lon unggah
Beujeut meutamah nyoe informasi
Jinoe lon kisah saboh riwayat
Kisah hayeu that kampus lon cinta
Dari Glee Gapui teuka hikayat
Kampus Jabal Ghafur geuboh keu nama
Kampus UNIGHA meunan geusingkat
Dilee maju that meucuhu nama
Thon 82 meunan teucatat
Teudong ngon hebat kampus UNIGHA
Watee phon lahe di UNIGHA nyan
Glee uteun tuhan geu ilah daya
Dum masyarakat kageukerahkan
jak saree taulan peudong sikula
peu carong bangsa beu maju nanggroe
meunan keuh adoe awai niet teuka
tuha ngon muda peusaban bagoe
gapui peut sagoe beuteudong sikula
dum masyarakat rela meukarat
jak teken surat gantoe beulanja
bak trieng bak lawang lam tanoh adat
na syit yang ladom tanaman muda
dua boh blanko geujok keu rakyat
saboh peuneuhat ka sah keunira
bayeu tanaman meunan teusurat
nyan tanoh adat di klok pre saja
rakyat seuteumpat nibak masa nyan
teutarek lisan peumaju bansa
geutem peurela tanaman pulan
tanoh adat nyan meugantoe tanda
rata jeut gampong di tanoh pidie
baluem geurugie peusapat dana
peng REPELITA desa basyut teusundi
meunurot dali sireutoh rupia
na nyang sumbang breuh ka saboh reugam
na nyang jok buku ngon polpen dumna
titah berlaku dari tungku agam
pemimpin daerah pidie punya nama
teuma oh dudoe lam perjalanan
di UNIGHA nyan meubalek nama
lam tiba-tiba jeut keu yayasan
dum abeh hairan rakyat jeulata
lam masa konflik thon sikureung ploh
ingat syedara teuka bencana
kampus kaditot budee beureutoh
abeh dum kiroh ka haro-hara
thon 2000 likot nibak nyan
masa brat suram kampus tercinta
kajiduek teuntra peugot piasan
dalam kampus nyan kajeut keu raja
puwoe u sigli perkuliahan
bak tokositas jalan pasi rawa
2005 lon tamong keunan
hayeu kampus nyan tinggai calitra
toke bak kampus paloe that macam
kalagee haiwan bak geukeulola
akreditasi tan meupat reugam
ijazah mahasiswa hana meuho ba
dum rata kanto rata jawatan
keureutah lulusan han diterima
kabeh meuhaba bah berita nyan
kengkot le rakan dum mahasiswa
2009 bak buleun siploh
meusapat piyoh meufakat haba
bak orange cafe demo meupeutoh
beuna peuneutoh masalah dumna
leupah that guyak demo watee nyan
kajeut keu headline serambi indonesia
dua ribee mahasiswa jitron bak jalan
syukor hai rakan teurtib simua
jak bak bupati di gobnyan katan
teungoh lam dinas keudeh u jawa
beudoh keuh Sekda laju keu tuan
tapi peunutoh hana sapeu na
jak bak DPRK laju hai rakan
meungadu nasib bak waki bansa
peugot Tim Pansus laju le dewan
tapi hai rakan keu ulok saja
karap sibeuleun meutop kampus nyan
meunan keuh rakan seujarah lama
ban karap lige dum rakan-rakan
muncul pahlawan mentri ternama
kageuhoi kamoe kageuba sajan
ungket lom rakan ceurita lama
geupeuduek kamoe nibak ayunan
that mameh lisan bak tuto haba
singkat calitra laju nibak nyan
pahlawan kesiangan kajeut keu raja
le that yang aneh laju oh lheuh nyan
akta yayasan ka dua nama
kabeh beungeh lom teungieng piasan
rapat lom barisan demo u banda
bak AJMI meusapat sinan
dua uroe keumudian jak bak DPRA
hase meureumpok ngon waki dewan
peugot tim investigasi kasus unigha
na geumeujanji le waki dewan
lhee buleun keumudian jak tilek beurita
yang geuthat seudih watee takeunang
mahasiswa watee nyan kabicah dumna
hana meusidroe yang peugot pengawalan
sampoe kasus nyan soe pakoe le hana
kasep keuh oh noe haba kabaran
dari ulon tuan si Bob Unigha
watee di kampus lon dikheun preman
kareuna bingkeng lom badan raya
teuma lon peusan bacut hai rakan
adoe-adoe lon yang na di unigha
seujarah kampus nyan kon keuh yayasan
tapi keuneubah indatu dumna
jinoe lon harap bak rakan-rakan
lanjut perjuangan keu jroh unigha
beusapeu kheun beusare sajan
mandum berjuang NEGERIKAN UNIGHA.....!!!!
orang ini adalah jama'ah komunitas kanot bu jakarta raya
ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn zsm_Latn ace_Latn ace_Latn ace_Latn zsm_Latn ind_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn bjn_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn jav_Latn ace_Latn ace_Latn ace_Latn ace_Latn ace_Latn ace_Latn ace_Latn zsm_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn bjn_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn ind_Latn